**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2021. gada 25. marta lēmumu Nr. 62/3)

(protokols Nr. 3)

**2021. gada 25. martā Saistošie noteikumi Nr. 7**

**„Grozījumi Dobeles novada domes 2017. gada 26. oktobra saistošajos noteikumos Nr. 8 „Par sociālās palīdzības pabalstiem Dobeles novadā””**

Izdoti saskaņā ar Sociālo pakalpojumu un sociālās palīdzības

likuma 36. panta sesto daļu un likuma “Par palīdzību

 dzīvokļa jautājumu risināšanā” 14. panta sesto daļu

Izdarīt Dobeles novada domes 2017.gada 26.oktobra saistošajos noteikumos Nr. 8 “Par sociālās palīdzības pabalstiem Dobeles novadā” šādus grozījumus:

1. Aizstāt saistošo noteikumu tekstā vārdus “ģimene (persona)” (attiecīgajā locījumā) ar vārdu “mājsaimniecība” (attiecīgajā locījumā).

2. Aizstāt 3. punktā vārdus “ģimenei (personai), kura deklarējusi savu dzīvesvietu” ar vārdiem “ja mājsaimniecībā esošo personu dzīvesvieta deklarēta”.

3. Papildināt 4. punktu ar vārdiem “saskaņā ar normatīvajos aktos noteikto.”

4. Svītrot 5. punktu.

5. Izteikt 6. punktu šādā redakcijā:

“6. Trūcīgas vai maznodrošinātas mājsaimniecības statuss tiek piešķirts:

6.1. uz trim kalendāra mēnešiem, ja mājsaimniecībā vismaz viena persona ir darbspējīgā vecumā;

6.2. uz sešiem kalendāra mēnešiem, ja mājsaimniecībā nav nevienas personas darbspējīgā vecumā vai uz personu attiecas Sociālo pakalpojumu un sociālās palīdzības likuma 36. panta otrajā daļā noteiktie izņēmumi;

6.3. uz vienu kalendāra mēnesi Sociālo pakalpojumu un sociālās palīdzības likuma 36. panta trešās daļas 3. punktā paredzētajos gadījumos.”

6. Izteikt 12.1. apakšpunktu šādā redakcijā:

“12.1. garantētā minimālā ienākuma pabalsts.”

7. Izteikt VI nodaļas nosaukumu šādā redakcijā:

“VI Garantētā minimālā ienākuma pabalsts”

8. Aizstāt 13. punktā vārdus “pabalsts garantētā minimālā ienākumu līmeņa nodrošināšanai” ar vārdiem “garantētā minimālā ienākuma pabalsts”.

9. Aizstāt 14. punktā vārdus “ģimenei vai atsevišķi dzīvojošai personai” ar vārdu “mājsaimniecībai”

10. Svītrot 16. punktu.

11. Aizstāt 22. punktā vārdus “ģimenēm ar bērniem” ar vārdiem “mājsaimniecībām, kurās ir bērni”.

Domes priekšsēdētājs A. Spridzāns

**Saistošo noteikumu Nr.7**

**“Grozījumi Dobeles novada domes 2017.gada 26.oktobra saistošajos noteikumos Nr. 8 “Par sociālās palīdzības pabalstiem Dobeles novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu nepieciešamības pamatojums | 2021. gada 1. janvārī stājās spēkā grozījumi Sociālo pakalpojumu un sociālās palīdzības likumā un likuma V nodaļa – Sociālā palīdzība ir izteikta jaunā redakcijā. Sociālās palīdzības pabalstu veidi noteikti likuma 35. pantā, savukārt 36. pants nosaka sociālās palīdzības pabalstu piešķiršanas nosacījumus.Ir ieviests jauns termins – mājsaimniecība - vairākas personas, kuras dzīvo vienā mājoklī un kopīgi sedz izdevumus, vai viena persona, kura saimnieko atsevišķi.2021. gada 1. aprīlī stājās spēkā grozījumi Sociālo pakalpojumu un sociālās palīdzības likumā, kas likuma 36. pantu izteic jaunā redakcijā. Minētā panta trešā daļa papildināta ar 3. punktu, kas paredz gadījumus, kad trūcīgas un maznodrošinātas personas statusu var piešķirt uz vienu kalendāra mēnesi. Grozījumi Dobeles novada domes 2017. gada 26.oktobra saistošajos noteikumos Nr.8 „Par sociālās palīdzības pabalstiem Dobeles novadā” ir nepieciešami, lai nodrošinātu to atbilstību Sociālo pakalpojumu un sociālās palīdzības likuma normām. |
| 2. Īss projekta satura izklāsts | Saistošo noteikumu visā tekstā termini “ģimene (persona)” tiek aizstāti ar terminu “mājsaimniecība”. Svītrots 5. punkts, jo tas ir pretrunā ar Sociālo pakalpojumu un sociālās palīdzības likuma 36. panta pirmās daļas 2. punktu, kas nosaka materiālos resursus mājsaimniecības izvērtēšanai. Atbilstoši likuma 36. panta trešajai daļai jaunā redakcijā izteikts 6. punkts. Noteikumu 12.1. apakšpunkts, VI nodaļas nosaukums un 13. punkts precizēts atbilstoši likuma 35. pantā noteiktajam. Noteikumu 14. un 22. punktā precizēti lietotie termini.  |
| 3. Informācija par plānoto projekta ietekmi uz pašvaldības budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek ieviestas jaunas administratīvās procedūras.  |
| 6. Informācija par konsultācijām ar privātpersonām | Nav attiecināms. |

Domes priekšsēdētājs A. Spridzāns